b'\n_START_ARTICLE_\nHit festival\n_START_PARAGRAPH_\nHit festival je bil slovenski glasbeni festival, ki je potekal med letoma 2000 in 2004 v organizaciji Radia Hit v sodelovanju s Pro Plusom, ki je poskrbel za neposredni televizijski prenos prireditve._NEWLINE_V petih letih festivala sta po dvakrat slavili Nu\xc5\xa1a Derenda (2000 s pesmijo Ni mi \xc5\xbeal in 2003 s pesmijo V ogenj zdaj obleci me) in Alenka Godec (2001 s pesmijo V meni je mo\xc4\x8d in leta 2002 s pesmijo Ni me strah), na zadnjem Hit festivalu pa je slavila Maja Slatin\xc5\xa1ek (Do neba).'